September | 2015 | rondomtaliedraai
Posted on September 27, 2015 by rondomtaliedraai
Gister het ons 'n heerlike uitstappie gehad vir 'n vriendin se 80e verjaarsdag. Ek sal later van die foto's deel.
Hoop daar is van die kopies net spesiaal vir jou maar dat jy ten minste sal glimlag. Lekker Sondag vir jou!
Dis nou as jy net genoeg geld het vir 'n halwe huis?
Posted on September 25, 2015 by rondomtaliedraai
Ek het vanoggend weer besef – die laaste naweek van die maand (veral as dit 'n naweek is) moet 'n mens, as dit kan, uit die dorp uit bly. Die parkeerplekke is ver en dis gewoon ongemaklik besig!
Posted on September 24, 2015 by rondomtaliedraai
Kan jy glo ons het gisteraand so effense reëntjie gehad. Sowaar met donderweer dat ek die rekenaar uitgetrek het, maar vandag is dit warm en alles het verdamp.
Op die braaidag moet 'n mens regtig ontspan en braai. Vergeet van elke kwelling en geniet die dag. En (skuus Lou) onthou om te glimlag!
Posted on September 20, 2015 by rondomtaliedraai
Ek het gisteraand vir die eerste keer in 'n lang tyd 'n hele rugbywedstryd gekyk. Jare gelede het ek uit lojaliteit elke Saterdagmiddag op die paviljoen gesit terwyl twee plaaslike dorpspanne dit uitspook. Die manne was oud en stadig en ek het besluit ek hou nie regtig van rugby nie. Gister het ons manne my aan daai tyd herinner. Dit doen egter nie afbreuk aan die goeie spel van die Japannese nie. Dit was selfs vir my as leek opvallend hoe vinnig en met passie hulle gespeel het. Dit was amper so vinnig soos 'n 7's span. Vanoggend is die media oortrek met spotprente wat ek baie geniet. Mense is darem lekker vindingryk. Gelukkig is niemand ook doodgemoer nie – so ons hoef dit nie so ernstig op te neem nie.
Intussen(skuus Lou) hoop ek jy het 'n lekker Sondag en al is daar dalk nie vir jou 'n kopie nie, dat jy ten misnste sal glimlag.
Posted on September 18, 2015 by rondomtaliedraai
Ek is laat vandag. Jammer. Ek is besig met 'n paar foto-eksperimente, wat nie heeltemal na my sin uitwerk nie.
Hoop jy het 'n baie lekker naweek. Hulle voorspel 'n paar druppels water en ons hou maar duime vas. Dankie vir die inloer/deelneem.
Posted on September 14, 2015 by rondomtaliedraai
Die winter is terug in die Bosveld Die wind het 'n ysigheid, maar ons kla nie want die veld het 'n groen skynsel.
Ek deel graag weer 'n paar 'wyshede' – onthou ek waarborg nie die navorsing daaragter nie maar hoop jy vind dit so interessant soos ek dit gevind het.
Kan jy dit nou glo…
Sjoe … in my volgende lewe gaan ek so een aanskaf!
Mmmmmm kan baie sexy wees? Jy kan net nie jou liefdesbriewe bêre nie!
Eish … dit sal nie vir my werk nie!
Oeps en dan kry sy geld daarvoor? Die lewe is darem nie regverdig nie
Grillerig… maar ek wonder darem met al die honger mense in die wêreld!
Sal nie lank in Afrika werk nie
Posted on September 13, 2015 by rondomtaliedraai
Dis wel bekend dat ek nie die slimste mens is nie en gister het ek na sterk oorweging toe maar opgradeer na Windows 10. As jy dalk kan onthou het ek so ruk terug opdateer van XP na Windows 8/8.1. Dit het my ego heeltemal geknak … ek is nou nog effe ongemaklik as ek die woord opgradeer sien. Behalwe dat dit letterlik die hele dag geneem het, het die Windows 10 afgelaai sonder enige probleme. Dit lyk asof ek dit darem sal baasraak al sit allerhande goed nou weer op ander plekke.
Hoop daar is ietsie vir jou tussen vandag se kopies. Indien hoop ek darem vir 'n glimlag.
Posted on September 11, 2015 by rondomtaliedraai
Oooooo dis salig stil hier op die Landgoed – dis die bouers se af naweek en dan vertrek hulle al Donderdagmiddag Nelspruit toe. Ek kan jou nie vertel hoe lekker dit is nie.